בשנת 2000 יוקסימוביץ' הוציא את אלבום האולפן השני שלו, Vreteno, שנקרא על שם אחד השירים באלבום. מהאלבום הזה הופקו שני קליפים. האלבום השלישי שלו, 111, יצא בשנת 2002, והוא הגיע למקום הראשון במצעד הפופ בסרביה, וכן במדינות נוספות בחבל הבלקן. בשנת 2003 יוקסימוביץ' כתב את השיר "Čija Si" לזמר המקדוני טושה פרוסקי, איתו הוא התמודד וזכה בקדם האירוויזיון הסרבי. אולם לאחר החלטת איגוד השידור האירופי, פרוסקי לא השתתף לבסוף באירוויזיון 2003, אלא רק שנה לאחר מכן.